CELEX: 21997A1223(01)
Language: el
Date: 1997-12-11 00:00:00
Title: Πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Σλοβενίας στον τομέα των μεταφορών

Avis juridique important

|

21997A1223(01)

Πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Σλοβενίας στον τομέα των μεταφορών  

Επίσημη Εφημερίδα αριθ. L 351 της 23/12/1997 σ. 0063 - 0065

ΠΡΟΣΘΕΤΟ ΠΡΩΤΟΚΟΛΛΟ στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Σλοβενίας στον τομέα των μεταφορώνΗ ΕΥΡΩΠΑΪΚΗ ΚΟΙΝΟΤΗΤΑκαιΗ ΔΗΜΟΚΡΑΤΙΑ ΤΗΣ ΣΛΟΒΕΝΙΑΣΈχοντας υπόψη:τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Σλοβενίας στον τομέα των μεταφορών, που υπογράφηκε στις 5 Απριλίου 1993, και ιδίως το άρθρο 12 παράγραφος 2,το πρωτόκολλο αριθ. 9 της πράξης προσχώρησης της Αυστρίας, της Σουηδίας και της Φινλανδίας στην Ευρωπαϊκή Ένωση, και ιδίως τα άρθρα 11 και 14,Εκτιμώντας:ότι είναι απαραίτητο να εξασφαλιστεί, από την 1η Ιανουαρίου 1995, ισότιμη μεταχείριση των βαρέων φορτηγών οχημάτων της Κοινότητας και της Σλοβενίας υπό διαμετακόμιση μέσω της Αυστρίας 7ότι μια κατάλληλη μεταβατική περίοδος θα επιτρέψει την προσαρμογή στις νέες διατάξεις που κρίνονται απαραίτητες,ΣΥΜΦΩΝΗΣΑΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ:Άρθρο 1 Όσον αφορά την κυκλοφορία διαμετακόμισης μέσω της Κοινότητας των φορτηγών οχημάτων της Σλοβενίας, οι διατάξεις του άρθρου 12 θα συμπληρωθούν με την προσθήκη μιας νέας παραγράφου που διατυπώνεται ως εξής:«2α. Κατά παρέκκλιση της παραγράφου 2, ισχύουν οι ακόλουθες διατάξεις για την κυκλοφορία διαμετακόμισης μέσω της Αυστρίας των βαρέων φορτηγών οχημάτων της Σλοβενίας:1. Για την περίοδο από 1ης Ιανουαρίου 1995 έως 31 Δεκεμβρίου 1996, θα διατηρηθεί καθεστώς διαμετακόμισης για τη Σλοβενία ίδιο με το ισχύον βάσει της διμερούς συμφωνίας μεταξύ της Αυστρίας και της Σλοβενίας, η οποία υπογράφηκε στις 4 Δεκεμβρίου 1993.2. Με την επιφύλαξη της παραγράφου 1 και το αργότερο έως τις 31 Ιουλίου 1996, εάν η κοινή επιτροπή μεταφορών Κοινότητας/Σλοβενίας που προβλέπεται στο άρθρο 22 κρίνει ότι το καθεστώς που ορίζεται στην παράγραφο 1 οδηγεί σε διάκριση μεταξύ των σλοβενικών και κοινοτικών βαρέων φορτηγών οχημάτων υπό διαμετακόμιση μέσω της Αυστρίας, λαμβάνονται κατάλληλα μέτρα.3. Από την 1η Ιανουαρίου 1997, τίθεται σε ισχύ σύστημα οικοσημείων ισοδύναμο με αυτό που ορίζεται στο άρθρο 11 του πρωτοκόλλου αριθ. 9 της πράξης προσχώρησης της Αυστρίας, της Φινλανδίας και της Σουηδίας στην Ευρωπαϊκή Ένωση. Η μέθοδος υπολογισμού και οι λεπτομερείς κανόνες και διαδικασίες για τη διαχείριση και τον έλεγχο των οικοσημείων συμφωνούνται σε εύθετο χρόνο με ανταλλαγή επιστολών μεταξύ των συμβαλλομένων μερών και ευθυγραμμίζονται με τις διατάξεις του άρθρου 11 και του άρθρου 14 παράγραφος 2 του προαναφερθέντος πρωτοκόλλου αριθ. 9.»Άρθρο 2 1. Το παρόν πρωτόκολλο ισχύει έως τις 31 Δεκεμβρίου 2003.2. Εάν το Συμβούλιο της Ευρωπαϊκής Ένωσης λάβει απόφαση βάσει των παραγράφων 3 ή 4 του άρθρου 11 του προαναφερθέντος πρωτοκόλλου αριθ. 9, η κοινή επιτροπή μεταφορών Κοινότητας/Σλοβενίας αποφασίζει τις λεπτομέρειες εφαρμογής του καθεστώτος της παρούσας απόφασης στην κυκλοφορία διαμετακόμισης μέσω της Αυστρίας των βαρέων φορτηγών οχημάτων της Σλοβενίας.Άρθρο 3 1. Το παρόν πρωτόκολλο συντάσσεται σε δύο αντίγραφα σε καθεμία από τις ακόλουθες γλώσσες: αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική, φινλανδική και σλοβενική, και κάθε κείμενο είναι εξίσου αυθεντικό.2. Το παρόν πρωτόκολλο συνάπτεται σύμφωνα με τις διαδικασίες που ισχύουν για κάθε συμβαλλόμενο μέρος. Αρχίζει να ισχύει μόλις τα συμβαλλόμενα μέρη κοινοποιήσουν αμοιβαίως την ολοκλήρωση των απαραίτητων προς τούτο διαδικασιών.3. Το παρόν πρωτόκολλο αρχίζει να ισχύει την 1η Ιανουαρίου 1995.Βρυξέλλες, 11 Δεκεμβρίου 1997.Για την Ευρωπαϊκή Κοινότητα>ΑΝΑΦΟΡΑ ΣΕ ΦΗΛΜ>Για τη Δημοκρατία της Σλοβενίας>ΑΝΑΦΟΡΑ ΣΕ ΦΗΛΜ>Δήλωση σχετικά με το σημείο 3 του άρθρου 12 παράγραφος 2αΗ κοινοτική αντιπροσωπεία ανέλαβε να διασφαλίσει την ενεργό συμμετοχή της Σλοβενίας στην εργασία που διεξάγεται στην Κοινότητα, σύμφωνα με το άρθρο 11 του πρωτοκόλλου αριθ. 9 της πράξης προσχώρησης της Αυστρίας, της Φινλανδίας και της Σουηδίας στην Ευρωπαϊκή Ένωση, για την εφαρμογή ηλεκτρονικού συστήματος ελέγχου του συστήματος οικοσημείων.Οι δύο αντιπροσωπείες συμφώνησαν ότι, κατά τον υπολογισμό των οικοσημείων της Σλοβενίας, ενώ ως έτος βάσης για τους υπολογισμούς θα ληφθεί το 1991, θα ληφθούν δεόντως υπόψη και οι ιδιαίτερες περιστάσεις που επέδρασαν στην κυκλοφορία διαμετακόμισης της Σλοβενίας το εν λόγω έτος. Θα πραγματοποιηθούν τεχνικές συνεδριάσεις μεταξύ των συμβαλλομένων μερών το νωρίτερο δυνατόν το 1996, προκειμένου να ξεκινήσουν οι εργασίες επί του σχετικού ζητήματος.